Den 116 meter høye Berlinerdomen (*Berliner Dom* eller*Oberpfarr- und Domkirche zu Berlin*) er den desidert største kirken i Berlin. Den protestantiske kirken ligger ved Lustgarten, på øya Museumsinsel, og ble innviet 1905. I bakgrunnen til venstre sees Berlins fjernsynstårn (*Fernsehturm*), et landemerke ved Alexanderplatz. Foto: Arne Hückelheim, 2005 
**Berliner Dom** (egentlig: *Oberpfarr- und Domkirche zu Berlin*) er en evangelisk kirke beliggende ved Lustgarten, på Museumsinsel i Berlin. Kirken er oppført i høyrenessanse-stil og ble innviet i 1905. Berliner dom er byens største kirke. Hovedalteret er utført av Stüler, og orgelet er bygget av verkstedet Sauer.

Kirkens krypt har blitt brukt som gravsted for Hohenzollerne siden 1536. Elisabeth av Danmark, Norge og Sverige er begravet i kirken.

Historie
--------

Berliner Dom med Friedrichsbrücke over elva Spree som forbinder bydelene Alt-Berlin og Alt-Kölln.  Foto: 2006 
Opprinnelig fantes på stedet en annen kirke for Brandenburgs kurfyrster, senere Preussens kongehus, slekten Hohenzollern.

Den prøyssiske konge og tyske keiser Vilhelm II tegnet grunnskissen. Han ga arkitekten Julius Raschdorff, professor ved Technische Hochschule Charlottenburg, i oppdrag å bygge den nåværende domen på samme sted som den gamle kirken, i italiensk høyrenessansestil. Grunnstenen ble lagt i 1894 og bygningen ble innviet 27. februar 1905.

Hovedkirken ble sterkt skadet i 1944, og kunne først i 1993 tas i bruk igjen. Restaureringen ble ferdigstilt den 29. juni 2002. Idag finner det regelmessig sted gudstjenester og konserter i Berliner Dom.

* Fra byggearbeidet 1897. Grunnsteinen ble lagt i 1894 og bygget innviet 11 år seinere.  Foto: Hugo Rudolphy/Berlin bymuseumFra byggearbeidet 1897. Grunnsteinen ble lagt i 1894 og bygget innviet 11 år seinere.  Foto: Hugo Rudolphy/Berlin bymuseum
* Postkort med foto av Berlinerdomen og området rundt ca. 1906.Postkort med foto av Berlinerdomen og området rundt ca. 1906.
* Kuppelen falt sammen under bombing under andre verdenskrig våren 1944. Bildet er fra  oktober 1945, et halv år etter krigens slutt, i det som da var blitt Øst-Berlin. Restaureringen pågikk fra 1949 til 2002.  Foto: Deutsche Fotothek‎Kuppelen falt sammen under bombing under andre verdenskrig våren 1944. Bildet er fra oktober 1945, et halv år etter krigens slutt, i det som da var blitt Øst-Berlin. Restaureringen pågikk fra 1949 til 2002.  Foto: Deutsche Fotothek‎

Utsmykning
----------

Hovedalteret er laget av Friedrich August Stüler, alterbildet er utført av Carl Begas den eldre, og orgelet er bygget av verkstedet Wilhelm Sauer. Foto: Igor Kamiński, 2012 
Hovedalteret er laget av Friedrich August Stüler i 1850, mens Carl Begas den eldre har utført alterbildet.

Rett foran domen, i Lustgarten, ligger et monument til minne om kommunisten Herbert Baum som ble henrettet i 1942. Monumentet, som er en liten hvit kube av sten, er interessant siden det opprinnelig ble reist av den østtyske regjeringen i 1981. Etter gjenforeningen har den tyske stat «korrigert» monumentet med to glassplater festet til sidene av det. Disse gir ytterligere informasjon om Baum og hans kamerater. Den teksten som nå er dekket til forkynner blant annet «Evig vennskap med Sovjetunionen».

* Alteret, glassmalerier og annet i koret Foto: Klaus Bärwinkel, 2014Alteret, glassmalerier og annet i koret Foto: Klaus Bärwinkel, 2014
* Orgel og prekestol Foto: 2008Orgel og prekestol Foto: 2008
* I krypten under kirken er kister og sarkofager der 94 personer fra fyrsteslekten Hohenzollern er gravlagt.I krypten under kirken er kister og sarkofager der 94 personer fra fyrsteslekten Hohenzollern er gravlagt.

Referanser
----------

1. ↑   Kidok database[Hentet fra Wikidata]
2. ↑  «Berliner Dom». *www.berlinerdom.de*. Arkivert fra originalen 27. april 2017. Besøkt 16. april 2017.

Eksterne lenker
---------------

* Offisielt nettsted Rediger på Wikidata

* (en) Berlin Cathedral – kategori av bilder, video eller lyd på Commons Rediger på Wikidata

* (en) Berliner Dom – galleri av bilder, video eller lyd på Commons Rediger på Wikidata
* Berliner Doms offisielle side
* Berlins liste over kulturminnesmerker Arkivert 19. januar 2012 hos Wayback Machine.

| * v
* d
* r
Museumsinsel |
| --- |
| Altes Museum **·** Neues Museum **·** Alte Nationalgalerie **·** Bodemuseum **·** Pergamonmuseum **·** *James Simon Galerie* | Flagge des Landes Berlin |
| Annet: Berliner Dom **·** Lustgarten **·** *Stadtschloss* |

Portal: Tyskland

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** GeoNames
 |